Document ID: /roh_data/filtered/fineweb-2-filterrobots_roh.jsonl.gz/522

Svizra - Svizra sto forsa adattar lescha pervi da Perinçek
La decisiun dal Tribunal europeic per ils dretgs umans en il cas Dogu Perinçek pudess avair consequenzas per la Svizra e sia lescha cunter il rassissem. L'emprim stoppian els dentant analisar a fund la sentenzia scriva l'Uffizi federal da giustia.
Il 2005 aveva il naziunalist tirc Perinçek snegà en Svizra il genocid envers ils Armens avant var 100 onns. Sinaquai avevan dretgiras svizras sentenzià el pervi da discriminaziun da las razzas. Uss è il Tribunal europeic dals dretgs umans dentant vegnì a la conclusiun che la Svizra haja violà la libertad d'opiniun cun sentenziar Perinçek.